钦定古今图书集成/理学汇编/文学典/第117卷 > 崔子忠
## 钦定古今图书集成/理学汇编/文学典/第117卷 > 崔子忠

按《列朝诗集》：“子忠字道母，莱阳人，侨居都门。形容清
古，言辞简质，望之不似今人。画亦法古，规摹顾、陆、阎、
吴遗迹，关、范以下不复措手。居京师阛阓中，蓬蒿翳
然，凝尘满席，莳花养鱼，杳然遗世。兴至则解衣盘礡，
一妻二女皆能点染设色，相与摩娑指示，共相娱悦，
间出以贻知己。若庸夫俗子用金帛相购请，虽穷饿”
掉头弗顾也。少为书生，师事莱人宋继登，宋诸子及
群从皆与同学，而玫及应亨尤厚善。应亨署铨曹，属
一选人以千金为崔君寿道，母笑曰：“若念我贫，不出
橐中装贻我，而使我居间受选人金，同学少年，尚不
识崔子忠何等面目耶？”应亨愧谢而已。玫居谏垣，数
求其画，不与，诱而致之邸舍，谓曰：“更浃日不听出，则
子之盎鱼盆树且立槁矣，子将若何？”道母不得已，乃
与画。画成别去，坐邻舍，使僮往取其画，曰：“有树石简
略处，须增数笔。”玫欣然与之，立碎之而去。其孤峭绝
俗，皆此类也。崇祯戊寅，余匏系都城，道母因漳浦刘
履丁见余，履丁寓方阁老园池去。余寓一牛鸣地，有
疏桐古木，前临雉堞，道母喜其萧闲履丁去，遂徙居
焉。晨夕过从者，凡两月余放归。道母及华州郭宗昌，
送余报国寺古松下，余笑谓“词馆诸公，公等多玉笋
门生，亦有如崔、郭两生者乎？”郭亦秦中博雅奇士也。
丙戌入燕，访问道母所在，或曰“道母尚在。”或曰亡矣。
已而知道母乱后依友人以居，家人尚数口，友人力
不能供，而未忍言也。道母微知之，固辞而去，竟穷饿
以死。是岁，郭亦避闯贼之招，入华山